sukhrobnurali/uzbek-legal-corpus huggingface dataset:
RESPUBLIKA “MAHALLA” XAYRIYA JAMGʻARMASIGA MABLAGʻ AJRATISH TOʻGʻRISIDA
(decree, 2025-11-26)

Bozor iqtisodiyotiga oʻtish hamda isteʼmol mollarining narxlari va xizmatlar haqi toʻxtovsiz oʻsib borishi sharoitida respublikaning “Mahalla” xayriya jamgʻarmasi aholining kambagʻal tabaqalarini moddiy jihatdan qoʻllab-quvvatlash, ularni ijtimoiy muhofaza qilish borasida, oʻz vazifalarini amalga oshirishga yordam berish maqsadida: 1. Oʻzbekiston Respublikasi Prezidenti huzuridagi Vazirlar Mahkamasining zaxira jamgʻarmasidan “Mahalla” jamgʻarmasining Oʻzbekiston Respublikasi Markaziy bankidagi 700-son hisob raqamiga yigirma besh million soʻm pul oʻtkazilsin. Belgilab qoʻyilsinki, “Mahalla” jamgʻarmasiga oʻtkaziladigan hamda boshqa moddiy mablagʻlar asosan kambagʻal oilalarga, nogironligi boʻlgan shaxslarga, yetim-yesirlarga, yolgʻiz keksalarga moddiy yordam berish hamda aholining ijtimoiy zarur talab va ehtiyojlarini qondirish uchun moʻljallangandir. 2. Vazirliklar va idoralarning, assotsiatsiyalar, konsernlar, xoʻjaliklar, muassasalar va tashkilotlarning rahbarlari insonparvarlik va mehr-shafqat gʻoyalarini targʻib etishga doir tadbirlarni amalda roʻyobga chiqarish, respublika aholisining eng muhtoj tabaqalarini moddiy jihatdan qoʻllab-quvvatlash maqsadida “Mahalla” xayriya jamgʻarmasiga aniq maqsadni koʻzlab yordam berish tavsiya etilsin. 3. Gazetalar, jurnallar, teleradioeshittirish muharririyatlari “Mahalla” jamgʻarmasiga faoliyatini, shuningdek vazirliklar, korxonalar, xoʻjaliklar va tashkilotlar respublika aholisiga ijtimoiy yordam borasidagi ishini keng targʻib qilishga oid maxsus ruknlar ochsinlar.
XOʻJALIKLAR IXTIYORIDA QOLDIRILADIGAN PAXTA TOLASI, PILLA, JUN VA QORAKOʻL TERI SOTILIShINI TAʼMINLOVChI QORAQALPOGʻISTON RESPUBLIKA VA VILOYAT ASSOTSIATSIYALARINI TAShKIL ETISh TOʻGʻRISIDA
(decree, 1995-05-17)

Respublika hukumatining qarorlariga muvofiq xoʻjaliklarning ixtiyorida qoldiriladigan qishloq xoʻjalik mahsulotining bir qismini sotishda ularga amaliy yordam berish, kolxoz va sovxozlarni isteʼmolchilar va mahsulot sotiladigan bozorni izlashdek oʻzlariga xos boʻlmagan vazifadan xalos etish, shuningdek bunda koʻpdan koʻpsuiisteʼmollarga yoʻl qoʻymaslik maqsadida: 1. Oʻzbekiston Prezidentining tegishli farmonlarida va respublika hukumatining qarorlarida belgilangan hajmda xoʻjaliklar ixtiyorida qoldiriladigan paxta tolasi, pilla, qorakoʻl teri va jun sotilishini taʼminlash bilan shugʻullanadigan Qoraqalpogʻiston Respublikasi va viloyat assotsiatsiyalarini tashkil etish toʻgʻrisidagi respublikaning bir qancha xoʻjaliklari taklifi qabul qilinsin. 2. Belgilab qoʻyilsinki: assotsiatsiya yuridik shaxs boʻlib, oʻz faoliyatini Oʻzbekiston Respublikasining amaldagi qonunlariga muvofiq tashkil etadi; 1-bandda koʻrsatilgan mahsulot turlarini yetishtiruvchi kolxozlar, sovxozlar, dehqon xoʻjaliklari hamda boshqa korxonalar va tashkilotlar ixtiyoriy va teng huquqli asosda assotsiatsiyaning aʼzolari boʻlishlari mumkin. Assotsiatsiya: xoʻjaliklar ixtiyorida qoldiriladigan paxta tolasi, pilla, qorakoʻl teri va jun Oʻzbekiston Respublikasi Prezidenti huzuridagi Vazirlar Mahkamasi ajratadigan meʼyorlar asosida erkin narxlarda sotilishini; mazkur qishloq xoʻjalik mahsulotlarini eksportga yetkazib berish chogʻida Oʻzbekiston Respublikasi Tashqi iqtisodiy aloqalar vazirligidan litsenziyalar olinishi va hujjatlar rasmiylashtirilishini taʼminlaydi. 3. Quyidagilar assotsiatsiya faoliyatining asosiy vazifalari va yoʻnalishlari hisoblanadi: naf keltiradigan sheriklarni izlash, tuzilgan shartnomalarning yuksak samaradorligini hamda mazkur mahsulotlarni xoʻjaliklarning mehnat jamoalari manfaatlarini koʻzlab sotish maqsadida ichki va tashqi bozorlardagi konyunkturani va belgilaydigan narxlarni oʻrganish; xoʻjaliklarning moliyaviy va iqtisodiy ahvolini yaxshilash maqsadida qishloq xoʻjalik mahsulotlarining isteʼmolchilari bilan oʻzaro manfaatli bevosita aloqalar oʻrnatishda kolxozlar, sovxozlarga va dehqon xoʻjaliklariga tijorat-vositachilik xizmati koʻrsatish. 4. Oʻzbekiston Respublikasining Markaziy banki, Oʻzbekiston sanoat-qurilish banki, Oʻzbekiston dehqonchilik-sanoat banki hamda boshqa tijorat banklari tashkil etilayotgan assotsiatsiyalarning hisoblari oʻz vaqtida ochilishini va soʻmda ham, valyutada ham pul mablagʻlari hisobga oʻtkazilishini taʼminlasinlar, belgilangan tartibda zarur kreditlar ajratib bersinlar. 5. Oʻzbekiston Respublikasining Prezidenti huzuridagi Vazirlar Mahkamasi bir hafta muddat ichida Qoraqalpogʻiston Respublikasi va viloyat assotsiatsiyalarining faoliyatini tashkil etishga doir qaror qabul qilsin hamda ularning namunali tuzilmasi va bir xildagi Ustavini tasdiqlasin.
OʻZBEKISTON RESPUBLIKASI PREZIDENTINING 1992-YIL 25 AVGUSTDAGI PF-458-SON FARMONI AMAL QILIShINI HARBIY XIZMATChILAR, IChKI IShLAR ORGANLARINING BOShLIQLAR VA ODDIY XODIMLAR TARKIBIDAN BOʻLGAN PENSIONERLARGA TATBIQ ETISh TOʻGʻRISIDA
(decree, 2020-09-28)

Harbiy xizmatchilar, ichki ishlar organlarining boshliqlar va oddiy xodimlar tarkibidan boʻlgan pensionyerlarni ijtimoiy himoya qilishni kuchaytirish maqsadida: 1. Oʻzbekiston Respublikasi Prezidentining “1992-yil 1-sentabrdan nafaqalar, stipendiyalar hamda budjet hisobidagi tashkilotlar xodimlarining ish haqi miqdorlarini oshirish toʻgʻrisida” 1992-yil 25-avgustdagi Farmoni 1-bandining amal qilishi ofitsyerlar tarkibidan praporshchiklardan, michmanlardan va muddatdan tashqari xizmat harbiy xizmatchilaridan, ichki ishlar organlarining boshliqlar va oddiy xodimlar tarkibidan boʻlgan pensionyerlarga, shuningdek, ularning boquvchisini yoʻqotganligi tufayli pensiya oluvchi oilalariga tatbiq etilsin. Yuqorida koʻrsatilgan shaxslarning toifalari uchun pensiyalar hisoblab chiqish 1992-yil 1-sentabrdagi holat boʻyicha harbiy xizmatchilar tegishli toifalarining, boshliqlar va oddiy xodimlar tarkibining pul daromadlarining oʻrtacha darajasidan kelib chiqqan holda amalga oshirilsin. 2. Belgilab qoʻyilsinki, bundan keyin ushbu Farmonning 1-bandida koʻrsatilgan shaxslarning pensiyalarini qayta hisoblab chiqish harbiy xizmatchilarning, ichki ishlar organlarining xizmatdagi boshliqlar va oddiy xodimlari tarkibidagi shaxslar pul daromadlarining oʻzgarishiga muvofiq vaqti-vaqti bilan amalga oshirib boriladi.
ALOQA XIZMATLARI UChUN TARIFLARNI OʻZGARTIRISh TOʻGʻRISIDA
(resolution, 1993-05-27)

Elektr energiyasi, asbob-uskunalar, ehtiyot qismlar qiymati va pochtalarni tashish uchun tariflar oshgan sharoitlarda aloqa tarmoqlarining moʻtadil ishlashini taʼminlash va ularni yanada rivojlantirish maqsadida Vazirlar Mahkamasi qaror qiladi: 1. 1992-yilning 1-oktabridan boshlab aholiga koʻrsatiladigan aloqa xizmatlarining ayrim turlari boʻyicha erkin tariflarga oʻtish amalga oshirilsin, ijtimoiy ahamiyatga ega boʻlgan: xatlar va pochta kartochkalari, telegrammalarni joʻnatish va telefon apparati uchun abonement toʻlovi boʻyicha tariflar bundan mustasnodir. 2. 1992-yilning 1-oktabridan boshlab aholiga cheklangan tariflar saqlanadigan aloqa xizmatlari koʻrsatish uchun amaldagi tariflar, shu jumladan: xatlar va pochta kartochkalarini joʻnatish uchun 4 baravar; telegramma berish uchun 2 baravar; telefon apparati uchun abonement toʻlovi 3 baravar oshirilsin. 3. 1993-yilning 1-oktabrigacha amalda boʻlgan, ilgari qabul qilingan qarorlarga muvofiq respublika aholisining alohida toifalariga aloqa xizmatlari uchun toʻlovlar boʻyicha berilgan imtiyozlar saqlab qolinsin. 4. Vazirlar Mahkamasining 1992-yil 9-yanvardagi 4-son qarori bilan tasdiqlangan aloqa xizmatlari uchun tariflarning cheklangan miqdorlari bekor qilinsin.
RESPUBLIKA “MAHALLA” XAYRIYA JAMGʻARMASINI TAShKIL ETISh TOʻGʻRISIDA
(decree, 2021-11-30)

Tarixan tarkib topgan milliy va maʼnaviy qadriyatlarni eʼzozlash va izchil targʻib qilish, xalqimizning eng yaxshi udum va anʼanalarini keng ommalashtirish respublikaning mahallalari oʻrtasida madaniy va maʼrifiy ishlarni keng yoʻlga qoʻyish, shuningdek, ularni ijtimoiy va iqtisodiy jihatdan mustahkamlash choralarini davlat yoʻli bilan qoʻllab-quvvatlash maqsadida: 1. Oʻzbekiston aholisi koʻp sonli mahalla faollarining respublika “Mahalla” xayriya jamgʻarmasini tashkil etish toʻgʻrisidagi takliflari maʼqullansin. 2. “Mahalla” jamgʻarmasini roʻyxatga olish va uning faoliyat koʻrsatish tartibi Oʻzbekiston Respublikasining amaldagi qonunlari bilan belgilab qoʻyilishi taʼkidlansin. 3. Yangi tashkil etilgan jamgʻarmaning asosiy vazifalari quyidagilardan iborat qilib belgilansin: Oʻzbekiston aholisining tarixan tarkib topgan udum va anʼanalarini asrash va boyitishga har tomonlama koʻmaklashish; kam taʼminlangan oilalar, nogironligi boʻlgan shaxslar, yetimlarga va yolgʻiz qolgan qariyalarga nisbatan insonparvarlik va mehr-shafqat munosabatida boʻlish gʻoyalarini qilish, ularga moddiy va maʼnaviy yordam koʻrsatish; bozor iqtisodiyoti sharoitida mahallalarni ijtimoiy, iqtisodiy va maʼnaviy rivojlantirishga koʻmaklashish. 4. Oʻzbekiston Respublikasi Prezidenti huzuridagi Vazirlar Mahkamasi ichida “Mahalla” jamgʻarmasini tashkil qilish va bu jamgʻarmaning faoliyat koʻrsatish uchun zarur boʻlgan sharoitlarni yaratish tadbirlarini belgilovchi qaror qabul qilsin.
SIYOSATSHUNOSLIK VA BOSHQARUV INSTITUTINI TUGATISH TOʻGʻRISIDA
(resolution, 2021-02-22)

Oʻzbekiston Xalq demokratik partiyasi Markaziy Kengashining 1992-yil 18-avgustdagi qarorida Siyosatshunoslik va boshqaruv institutining samarasiz faoliyati chuqur tahlil qilingan. Shu dalillarga qoʻshilib, Vazirlar Mahkamasi qayd qiladiki, xalq xoʻjaligini boshqarishning muhim sohalarini mustahkamlash maqsadida istiqbolli kadrlar tayyorlash maqsadida tashkil etilgan Siyosatshunoslik va boshqaruv instituti oʻz oldiga qoʻyilgan vazifalarni bajarmadi. Mustaqil Oʻzbekiston Respublikasi uchun juda zarur boʻlgan diplomatiya xizmati, amaliy sotsiologiya, xalqaro jurnalistika sohasida ishlaydigan mutaxassislar tayyorlash hozirga qadar boshlangan emas. Vazirliklar va idoralar, hokimliklar, Vazirlar Mahkamasi apparati xodimlarini qayta tayyorlash, respublikaning siyosiy va iqtisodiy suvereniteti, iqtisodiy-huquqiy boshqarish va bozor iqtisodiyoti sharoitida xoʻjalik munosabatlarini tartibga solish muammolari, bugungi kunning asosiy muammolaridan biri boʻlgan millatlararo munosabatlar muammolari, respublikani iqtisodiy va ijtimoiy-siyosiy rivojlantirish istiqbolini belgilash masalalarini ilmiy jihatdan ishlab chiqish boshlab yuborilgan emas. Vazirlar Mahkamasi qaror qiladi: 1. Oʻzbekiston Xalq demokratik partiyasi Markaziy Kengashining Siyosatshunoslik va boshqaruv institutini tugatish haqida 1992-yil 18-avgustdagi taklifi qabul qilinsin. 2. Siyosatshunoslik va boshqaruv instituti 1992-yilning 15-sentabridan tugatilsin va amaldagi konunchilikka muvofiq uni tugatish boʻyicha zarur tashkiliy chora-tadbirlar koʻrish taʼminlansin. 3. Oliy va oʻrta maxsus taʼlim vazirligi tugatiladigan Siyosatshunoslik va boshqaruv instituti talabalari va tinglovchilari kontingentini 10 kun muddat ichida respublika oliy oʻquv yurtlarining tegishli fakultetlariga va boʻlimlariga taqsimlasin. 4. Oʻzbekiston Respublikasi Istiqbolni belgilash va statistika davlat qoʻmitasi, Moliya vazirligi mutaxassislar tayyorlash rejasiga va budjetga oʻzgartishlar kiritsinlar. 5. Oʻzbekiston Xalq demokratik partiyasi Markaziy Kengashining koʻrsatib oʻtilgan qaroriga koʻra tugatish komissiyasi tuzilganligi maʼlumot uchun qabul qilinsin. 6. Mazkur qarorning qanday bajarilayotganini nazorat qilish Vazirlar Mahkamasining ijtimoiy masalalar, fan va taʼlim majmui zimmasiga yuklatilsin.
OʻZBEKISTON RESPUBLIKASI VAZIRLAR MAHKAMASI HUZURIDAGI OLIY ATTESTATSIYA KOMISSIYASI FAOLIYATINI TASHKIL ETISH MASALALARI
(resolution, 2017-11-25)

“Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi (Oʻzbekiston Respublikasi OAK)ni tashkil etish toʻgʻrisida” 1992-yil 31-martdagi Farmonga muvofiq hamda yuqori malakali ilmiy-pedagog kadrlar tayyorlashni taʼminlash maqsadida Vazirlar Mahkamasi qaror qiladi: 3. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi raisi maqomi, maishiy, tibbiy va transport xizmati koʻrsatish shartlari boʻyicha — vazirga, bosh ilmiy kotib — vazir oʻrinbosariga tenglashtirilsin. Oʻzbekiston Respublikasi Fanlar akademiyasining rahbarlari va ilmiy boʻlinmalari uchun nazarda tutilgan mehnatga haq toʻlash shartlari ilmiy ekspertiza bilan shugʻullanuvchi rahbariyatga va boʻlinmalarga nisbatan, boshqaruv organlari uchun nazarda tutilgan shartlar esa — qolgan xodimlarga nisbatan qoʻllanilsin. 5. “Oʻzshartnomasavdo”, “Oʻzistiqbolstat” davlat qoʻmitasi belgilangan tartibga muvofiq materiallar, asbob-uskunalar, buyumlar va boshqa moddiy-texnika resurslari yetkazib berilishi uchun OAKga kvotalar ajratilishini koʻzda tutsinlar. 6. OAK Toshkent shahri, akademik Yaxyo Gʻulomov koʻchasi, 70-uy manzilidagi Oʻzbekiston Respublikasi Fanlar akademiyasi binosiga bepul foydalanish huquqi asosida joylashtirilsin. 7. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari oʻrtoq M. I. Qoraboyev zimmasiga yuklatilsin.
OʻZBEKISTON RESPUBLIKASI PREZIDENTI HUZURIDAGI VAZIRLAR MAHKAMASINING 1992-YIL 19 FEVRALDAGI 71-SON QARORIGA OʻZGARTIShLAR KIRITISh TOʻGʻRISIDA
(resolution, 2002-03-04)

Vazirlar Mahkamasi qaror qiladi: Oʻzbekiston Respublikasi Prezidenti huzuridagi Vazirlar Mahkamasining “Oʻzbekiston Respublikasi Fan va texnika davlat qoʻmitasi faoliyatini tashkil etish masalalari toʻgʻrisida” 1992-yil 19-fevraldagi 71-son qarori 7-bandining ikkinchi xatboshi quyidagi tahrirda bayon etilsin: “Oʻzbekiston Respublikasi Fan va texnika davlat qoʻmitasi X. Sulaymonova koʻchasi, 2-uyga, Oʻzbekistonning taraqqiyot istiqbolini belgilash qoʻmitasining Hisoblash markazi boʻlgan sobiq Iqtisodiyot va normativlar ilmiy-tadqiqot instituti binosiga joylashtirilsin.
TOJIKISTON RESPUBLIKASI BILAN ChEGARANI QOʻRIQLASh VAZIFALARINI OʻZBEKISTON RESPUBLIKASI IChKI IShLAR VAZIRLIGI ZIMMASIGA VAQTINChA YuKLASh TOʻGʻRISIDA
(resolution, 2022-07-22)

Tojikiston Respublikasida ijtimoiy-siyosiy vaziyatning murakkabligi munosabati bilan, chegara rayonlarida jamoat tartibini taʼminlash, jinoyatchilikka qarshi kurashni kuchaytirish, respublikaga jinoiy-bandit unsurlarning suqilib kirishiga, qurol-yarogʻ, oʻq-dorilar, narkotik moddalar olib kelinishiga yoʻl qoʻymaslik hamda Oʻzbekistondan moddiy vositalarning kontrabanda yoʻli bilan tashib ketilishining oldini olish maqsadida Vazirlar Mahkamasi qaror qiladi: 1. “Oʻzbekiston Respublikasining davlat chegarasi toʻgʻrisida” Qonun qabul qilingunga qadar chegarani buzuvchilar, jinoiy guruhlar va transportning ehtimol tutilgan harakati yoʻllarida Tojikiston Respublikasi bilan chegarani qoʻriqlash Oʻzbekiston Respublikasi Ichki ishlar vazirligi zimmasiga yuklatilsin. Chegarani qoʻriqlash Milliy xavfsizlik kuchlari bilan birgalikda hamda Mudofaa vazirligi bilan oʻzaro hamkorlikda amalga oshirilsin. 2. Surxondaryo, Qashqadaryo, Samarqand, Fargʻona va Toshkent viloyatlari hokimliklari IIV boʻlinmalarini joylashtirish va ularga yuklatilgan vazifalarning bajarilishi uchun zarur maishiy sharoitlar yaratsinlar. 3. Surxondaryo viloyatining Termiz shahrida alohida operativ batalon negizida operativ polk tashkil etilsin. 4. Oʻzbekiston Respublikasi IIV ichki qoʻshinlarining Termiz shahridagi operativ polkining tuzilmasi va shtatlari soni tasdiqlansin (1, 2-ilovalar). 5. Oʻzbekiston Respublikasi Moliya vazirligi, Istiqbolni belgilash va statistika davlat qoʻmitasi Oʻzbekiston Respublikasi IIVning tuzilmasidagi oʻzgarishlar munosabati bilan uni mablagʻ bilan taʼminlasinlar, 1992-1993-yillarda Termiz shahrida ikkita 56 kvartirali uy qurilishiga zarur mablagʻlar, shuningdek, harbiy shaharchani qayta qurishga va 30 ta yengil avtomobil sotib olishga 37 mln soʻm ajratsinlar.
DAVLAT “MAHALLIY SANOAT” KORPORATSIYASINI TAShKIL QILISh TOʻGʻRISIDA
(decree, 1997-08-15)

Respublika mahalliy sanoatini boshqarishni tashkil qilishni yanada takomillashtirish, tarmoqda bozor munosabatlarini keng joriy etish, korxonalarning iqtisodiy mustaqilligini kengaytirish, xalq isteʼmoli mollari, badiiy hunarmandchiligi buyumlarini ishlab chiqarish hajmlarini koʻpaytirishda ularning tashabbuskorligi va tadbirkorligini rivojlantirish, shu maqsadda mahalliy xomashyodan har tomonlama foydalanish, shuningdek aholining ish 6ilan band boʻlmagan qismini ishlab chiqarishga jal6 etish maqsadida: 1. Oʻzbekiston Respublikasining Mahalliy sanoat vazirligi tugatilsin. Davlat “Mahalliy sanoat” korporatsiyasini tashkil etish toʻgʻrisida mahalliy sanoat birlashmalari, korxonalari va tashkilotlarining taklifi qabul qilinsin. Belgilab qoʻyilsinki, Davlat “Mahalliy sanoat” korporatsiyasi barcha mulkchilik shaklidagi sanoat, qurilish, savdo, loyiha-konstruktorlik korxonalari hamda mahalliy sanoatga qarashli boshqa korxonalar va tashkilotlarning yopiq tipdagi hissadorlik jamiyatidan iborat ixtiyoriy birlashmasidir va yuridik shaxs huquqlariga ega boʻlib, amaldagi qonunlar asosida tashkil qilinadi va ish olib boradi. 2. Respublika xalq badiiy hunarmandchiligi sanoat-savdo birlashmasiga qarashli korxonalar va tashkilotlarning shu birlashmani Davlat “Mahalliy sanoat” korporatsiyasi tarkibiga kiruvchi respublika xalq badiiy hunarmandchiligi sanoat-savdo konserniga aylantirish toʻgʻrisidagi taklifi maʼqullansin. 3. Qoraqalpogʻiston Respublikasining Vazirlar Kengashi, viloyatlarning hokimlari Qoraqalpogʻiston Respublikasining Mahalliy sanoat vazirligini, viloyat mahalliy sanoat boshqarmalarini tugatsinlar, tegishli hududda joylashgan mahalliy sanoat korxonalari va tashkilotlariga respublika hamda viloyat sanoat-savdo konsernlarini tashkil qilishda yordam bersinlar. Belgilab qoʻyilsinki, “Mahalliy sanoat” korporatsiyasining tarkibiy boʻlinmalari boʻlmish hududiy sanoat-savdo konsernlari oʻz faoliyatida tegishli ravishda Qoraqalpogʻiston Respublikasining Vazirlar Kengashiga, viloyatlar, Toshkent shahar hokimlariga hisob beradilar. 4. Oʻzbekiston Respublikasining Prezidenti huzuridagi Vazirlar Mahkamasi 10 kun muddat ichida Davlat “Mahalliy sanoat” korporatsiyasining faoliyatini tashkil etish masalalari yuzasidan qaror qabul qilsin.
OʻZBEKISTON RESPUBLIKASI RADIOChASTOTALAR BOʻYIChA DAVLAT KOMISSIYASI TOʻGʻRISIDA
(resolution, 2014-04-14)

“Oʻzbekiston Respublikasining davlat mustaqilligi asoslari toʻgʻrisida”gi Qonunga muvofiq hamda radiochastotalarni rejalashtirish, ulardan foydalanish va ularni belgilash masalalari boʻyicha Xalqaro elektr aloqasi uyushmasida respublika manfaatlarini ifodalash, huquqiy himoya qilish maqsadida Vazirlar Mahkamasi qaror qiladi: 1. Oʻzbekiston pochta va telekommunikatsiyalar agentligi huzuridagi Oʻzbekiston Respublikasi radiochastotalar boʻyicha Davlat komissiyasi tuzilsin. 2. Oʻzbekiston Respublikasi radiochastotalar boʻyicha Davlat komissiyasining ilova qilinayotgan Nizomi tasdiqlansin. 3. Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi raisi Oʻzbekiston Respublikasi radiochastotalar boʻyicha Davlat komissiyasining raisi etib tayinlansin.
OʻZBEKISTON IJODKOR YoShLARINI DAVLAT YOʻLI BILAN QOʻLLAB-QUVVATLASh ChORALARI TOʻGʻRISIDA
(decree, 2020-09-28)

Ijodkor yoshlarning maʼnaviy kamol topish sharoitlarini yaxshilash, ularning faoliyatini kuchaytirish hamda respublikaning madaniy texnikaviy potensialiga qoʻshadigan hissasini oshirish maqsadida: 1. Qoraqalpogʻiston Respublikasining Vazirlar Kengashi, viloyatlar va Toshkent shahar hokimliklari 1993-yilning 1-sentabrigacha boʻlgan muddat ichida Nukus shahrida, barcha viloyat markazlarida respublika yoshlarining eng muhtoj qismi uchun 30 xonali, Toshkent shahrida esa 60 xonali uy-joy binolarini loyihalash va qurishni taʼminlasinlar. Oʻzbekiston Respublikasi Prezidenti huzuridagi Vazirlar Mahkamasi ana shu uylardagi turar joylarni tegishli ijodiy uyushmalar va ilmiy tashkilotlarning tavsiyalari asosida berish tartibini oʻrnatsin. Oʻzbekiston Respublikasi Istiqbolni belgilash va statistika komiteti hamda Moliya vazirligi Qoraqalpogʻiston Respublikasi Vazirlar Kengashi bilan birgalikda, viloyatlar va Toshkent shahar hokimliklari 10 kun muddat ichida mazkur uylarni, loyihalash hamda qurishni pul bilan taʼminlash manbalariga oid masalalarni koʻrib chiqib hal qilsinlar. 2. Oʻzbekiston Respublikasining Xalq taʼlimi, Oliy va oʻrta maxsus taʼlim, Sogʻliqni saqlash, Madaniyat ishlari vazirliklariga, Kinematografiya davlat kompaniyasiga va Fanlar akademiyasiga ijodiy uyushmalar hamda boshqa manfaatdor vazirliklar va idoralar bilan birgalikda Vazirlar Mahkamasiga bir oy muddat ichida quyidagi takliflarni kiritish topshirilsin: — yosh mualliflarning eng yaxshi asarlari va ilmiy ishlanmalar Davlat mukofotini taʼsis etish toʻgʻrisida; — respublika maktab olimpiadalarining ijodkor yoshlar xalqaro va respublika tanlovlarining gʻoliblarini moddiy ragʻbatlantirish, ularni kirish imtihonlarisiz oʻz sohasi boʻyicha oliy oʻquv yurtlariga qabul qilish toʻgʻrisida; — aʼlochi talabalar va aspirantlar uchun Oʻzbekistonning atoqli madaniyat arboblari sharafiga qoʻshimcha stipendiyalarni taʼsis etish haqida; — ijodkor yoshlarning asarlari va ishlarini bosib chiqarishini yaxshilash toʻgʻrisida; — kommunal va maishiy xizmat haqini toʻlashda, jamoat transportidan foydalanishda ijodkor yoshlar uchun imtiyozlar berish haqida; — isteʼdodli yoshlarni chet ellarda oʻqish va malaka oshirish uchun yuborish toʻgʻrisida. 3. Moliya vazirligi va Oʻzbekiston Respublikasining Vazirlar Mahkamasi huzuridagi Bosh soliq boshqarmasi 10 kun muddat ichida Vazirlar Mahkamasiga Oʻzbekiston ijodiy uyushmalarini asosiy ishlab chiqarish faoliyati boʻyicha soliqlardan ozod qilish haqida takliflar kiritsinlar. 4. Vazirlar Mahkamasi 20 kun muddat ichida ushbu Farmonni bajarishga oid tashkiliy chora-tadbirlarni taʼminlovchi qaror qabul qilsin.
OʻZBEKISTON RESPUBLIKASI HAVO TRANSPORTINING XAVFSIZLIGINI TAʼMINLASH CHORALARI TOʻGʻRISIDA
(decree, 2025-11-26)

Fuqaro aviatsiyasi toʻgʻrisidagi va osmon boʻshligʻidan foydalanish haqidagi Davlatlararo Bitimni Oʻzbekiston Respublikasi hududida amalga oshirish, havo transportining xavfsizligini taʼminlash, aviatsiyasi texnikasining pishiq-puxtaligini va uning xalqaro bozordagi raqobatchilik qobiliyatini yanada oshirish maqsadida qaror qilaman: 1. Belgilab qoʻyilsinki, aviatsiya xodimlarini, xalqaro va toifalashtirilgan aerodromlarni, ularning uskunalarini sertifikatlash masalalari yuzasidan Oʻzbekiston Respublikasining tegishli qonun akti qabul qilingungacha aviatsiya texnikasini ishlatuvchilar, ishlab chiquvchilar va tayyorlovchilar, shuningdek fuqaro aviatsiyasi toʻgʻrisidagi va osmon boʻshligʻidan foydalanish haqidagi Bitimda qatnashuvchi davlatlarning Kengashi amalda joriy etadigan qoidalarga amal qiladilar. 2. Ikki va undan koʻproq davlatlarning manfaatlariga daxl qiladigan aviatsiya hodisalarini nazorat tariqasida taftish etish, havo kemalarini, aviatsiyasi texnikasini ishlab chiquvchilar va tayyorlovchilarni, xalqaro yoʻllarda tashiydigan ishlatuvchilarni, shuningdek xalqaro va toifalashtirilgan aerodromlar hamda ularning uskunalarini sertifikatlash tegishli hujjatlar berilib Oʻzbekiston Respublikasining hududida Xalqaro fuqaro aviatsiyasi tashkiloti (IKAO) tavsiyanomalarini hisobga olib va Oʻzbekiston Respublikasining qonunlariga rioya etgan holda Davlatlaro aviatsiya Komiteti tomonidan oʻtkaziladi. 3. Fuqaro aviatsiyasi toʻgʻrisida va osmon boʻshligʻidan foydalanish haqida 1991-yil dekabr oyida Minsk shahrida qabul qilingan Bitimda qatnashuvchi davlatlarning Kengashida quyidagilar Oʻzbekiston Respublikasining muxtor vakillari etib tasdiqlansin: — “Oʻzbekiston havo yoʻllari” aviakompaniyasining Bosh direktori; — V.P. Chkalov nomli Toshkent aviatsiya ishlab chiqarish birlashmasining Bosh direktori; — Oʻzbekiston Respublikasi harbiy havo kuchlarining qoʻmondoni. 4. Oʻzbekiston Respublikasining hukumati, Qoraqalpogʻiston Respublikasi Vazirlar Kengashi, viloyatlar, shaharlar va rayonlarning hokimliklari, korxonalar va tashkilotlar aviatsiya hodisalarini taftish qilish va ularning oqibatlarni tugatish chogʻida Davlatlararo aviatsiya komitetiga zarur yordam va koʻmak bersinlar.